open-index/open-wikipedia-markdown huggingface dataset:
Քիթի (ռեփեր)

**Կետրին-Լեյ Բեկվիզ** (; ), ավելիհայտնի է **Քիթի** ( նաև ոճավոչված է **♡kitty♡**, ավելի վաղ ժամանակահատվածում **Քիթի Պրայդ** ()) բեմական անունով, ամերիկյան ռեփեր Ֆլորիդա նահանգի Դեյտոնա-Բիչ քաղաքից։ Դեռևս լինելով Jokers in Trousers քամեդի ռեփ խմբի մսսնակից` ճանաչում է ձեռք բերեց ռեփեր Րիֆֆ Րաֆֆի կողմից։ Միասին իրենք ձայնագրել են «Orion’s Belt» երգը, որը թողարկվել է 2012 թվականի հունիսին։

Կլերկ է աշխատել Դեյտոնա-Բիչի ''Claire’s'' ընկերությունում։ 16 տարեկանում ընդունվել է կոլեջ հետագայում ուսումը շարունակել է Կենտրոնական Ֆլորիդայի Համալսարանում։

*«Okay Cupid»* Քիթիի երգը զբաղեցնում է 17 տեղը Rolling Stone ամսագրի «2012 թվականի 50 լավագույն երգեր» բաժնում։

2015 թվականին փակու էր *[[VanFest]] Five* փառատոնըref>։

2016 թվականի մայիսի 25-ին ամուսնացել է Սեմ Ռեյի հետ։ 2016 թվականի հուլիսին զույգը կազմեց 56colors EDM երաժշտական երկերգ։ Իրենք թողարկում են ինչպես բնօրինակ երգեր, այնպես էլ ռեմիքսներ SoundCloud-ի օգնությամբ։

2011 և 2014 թվականներին մի շարք մինի ալբոմներ թողարկելուց հետո, 2017 թվականի օգոստոսի 25-ին Քիթին թողարկում է իր դեբյուտային լիամետրաժ *Miami Garden Club* ալբոմը։

2018 թվականին միացել է American Pleasure Club ինդի ռոք խմբի։

## Սկավառակագրություն
### Ալբոմ
* *[[Miami Garden Club]]* (2017 թվական)

### Միքսթեյփ

### Փոքր ալբոմներ

### Սինգլներ
#### Որպես առաջատար երաժիշտ

#### Որպես հրավիրված երաժիշտ

### Հայտնվել է որպես հյուր

### Ռեմիքսեր

### Երաժշտական տեսահոլովակներ

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Վինսենթ Թոմասի կամուրջ

**Վինսենթ Թոմասի կամուրջ** (անգլ.՝ Vincent Thomas Bridge), ԱՄՆ-ի Կալիֆոռնիա նահանգի Լոս-Անջելես քաղաքի նավահանգստի վրա կախված կամուրջը,  Լոս-Անջելեսի Սան-Պեդրո նավահանգստային շրջանը Տերմինալ կղզուն միացնող։ Շահագործման է հանձնվել 1963 թվականի նոյեմբերի 15-ին։ Ամենաերկար թռիչքի երկարությունը 460 մետր է։ Կամուրջը անվանել են ի պատիվ Սան-Պեդրո քաղաքի օրենսդիր մարմնի անդամ Վինսենթ Թոմասի։ Այն 47-րդ կալիֆորնիական մայրուղու մասն է կազմում (California State Route 47) : Դա Կալիֆորնիայի կախովի կամուրջներից երկարությամբ երրորդն է, աշխարհի բոլոր կամուրջներից թռիչքի երկարությամբ 76-րդն է։

## Պատմություն

Կամրջի կառուցման պատճառը նավահանգստի երթևեկության աճն էր, որը գտնվում էր մոտակայքում։ Դրանից առաջ տեղափոխումը կատարվում էր լաստանավերով, որոնք միացնում էին Սան Պեդրոյի տարածքը և Տերմինալի կղզին։ Կամրջի նախաձեռնողը Վինսենթ Թոմասն էր, ով ներկայացնում էր Սան Պեդրոն։
thumb|left|180px|Ավտոմոբիլային ուղի
Կամուրջի կառուցման ժամանակ և բացումից հետո առաջին տարիներին որպես անհեռանկար և չօգտագործվող նրան անվանեցին «ոչ մի տեղ տանող կամուրջ»։ Բայց արդեն սկսած 1970-ականներից Լոս-Անջելես և Լոնգ-Բիչ նավահանգիստներից մոտ լինելու պատճառով մեծացավ կամուրջի նշանակությունը, որոնք դարձել են ԱՄՆ-ի արևմտյան ափամերձ շրջանների գլխավոր նավահանգիստները։

2012 թվականի օգոստոսի 19-ին 68-ամյա կինոռեժիսոր Թոնի Սքոթը, իր մեքենայում թողնելով ինքնասպանության գրություն, որի բովանդակությունը չի բացահայտվում, տեղական ժամանակով ինքնասպան է եղել կեսօրին՝ նետվելով Վենսենթ Թոմաս կամրջից։

## Պատկերասրահ

Պատկեր:Vincent Thomas Bridge 2.jpg|Վինսենթ Թոմասի կամուրջ
Պատկեր:Vincent Thomas Bridge.jpg|Վինսենթ Թոմասի կամուրջ
Պատկեր:Vincent Thomas Bridge aerial view.jpg|Վինսենթ Թոմասի կամուրջ և Լոս-Անջելեսի նավահանգիստ
Պատկեր:Los Angeles Bridge.jpg|Վինսենթ Թոմասի կամուրջի երեկոյան


## Արտաքին հղումներ
Vincent Thomas Bridge at Structurae

## Ծանոթագրություններ

Կատեգորիա:Կալիֆոռնիայի կամուրջներ
Կատեգորիա:Կախովի կամուրջներ
Վառնա (լիճ)

**Վառնա լիճ** (), ամենախոշոր և ամենախոր ծովախորշը (լիման) Բուլղարիայի սևծովյան ափում։ Գտնվում է Վառնա քաղաքի մերձակայքում, արհեստական նավարկելի ջրանցքներով միացած է Վառնայի ծոցին և Բելոսլավյան լճին։

1950 թվականի մարտի 16-ին Վառնա լիճը, Ստալինի լեռնագագաթի (նախկինում Մուս-Ալլայի լեռնագագաթ) տարածքում գտնվող մի խումբ լեռնային լճերի հետ միասին, վերանվանվել է Ստալինյան լճեր (մինչև 1956 թվականը)։ 1972 թվականին լճից ոչ հեռու հայտնաբերվել է Վառնայի գերեզմանատունը։

## Առանձնահատկություններ
Լճի մակերեսը 17 կմ² է, խորությունը՝ 9,5-19 մետր։ Լճի ջերմաստիճանը և աղիության մակարդակը կախված են լիճ լցվող ծովային ջրից։ Գարնանը աղիությունը նվազում է, իսկ ամռանը և աշնանը՝ աճում։ Որոշ տեղերում ջրի մակերեսը տաքանում է մինչև +25&nbsp;°C, մակերևույթի տարեկան միջին ջերմաստիճանը մոտ +14&nbsp;°C է, իսկ ջրի հատակին ջերմաստիճանը ոչ ավելի է, քան +8&nbsp;°C: Աղի ջրի գերակշռության հետ կապված լճում բնակվում են միայն ծովային ձկնատեսակներ.:

## Աշխարհագրական դիրք
Վառնա լիճը ունի տեկտոնական ծագում, այն ձևավորվել է Պլեյստոցենի դարաշրջանում Պրովադիսկա գետաբերանից։ Արևմուտքից լիճն արհեստական ջրանցքով միացած է Բելոսլավյան լճին, որտեղ գտնվում է Վառնա նավահանգստի արևմտյան տերմինալը ()։ Արևելքում Սև ծովից այն առանձնացված է ավազոտ երկու կիլոմետրանոց ժապավենով, որն ընդարձակվում է տարեց տարի։ Հարավային ափը կտրուկ է և բարձր, իսկ հյուսիսայինը՝ հարթ։ Վառնա լճի հատակը ծածկված է տիղմի շերտով, որոշ տեղերում այն հասնում է 30 մետրի։ Հատակի ամենախորը տեղերը ծածկված են ծծմբաջրածնային ցեխով, որն օգտագործվում է ցեխաթերապիայի նպատակով։ Մինչև 20-րդ դարը լճի ջուրը ծով էր հոսում Վառնա գետով, բայց Վառնա նավահանգստի () արևելյան տերմինալի կառուցումից լճի չորացումից հետո 1906-1909 թվականներին լճից մինչև ծով փորվեց նավարկելի ջրանցք, ինչը հանգեցրեց լճում ջրի մակարդակի անկման և 1,4-1,5 մետր բարձրությամբ ծովային ջրերի ներխուժման, որի պատճառով ջուրը աղի դարձավ։ Ավելի ուշ՝ դեպի հարավ նոր նավարկելի ջրանցք փորվեց, 12 մետր խորությամբ., իսկ 1976 թվականին ջրանցքների վրա գցվեց Ասպարուխով կամուրջը, որը միացնում էր լիճը Վառնայի ծոցին։

Գետեր, որոնք թափվում են Վառնա լիճ..

* Պրովադիսկա
* Դևնյա ()
* Իգնատևսկատա ()
* Կոնստանտինովսկա ()
* Պեյներջիսկի հեղեղատ ()

Լճի հյուսիսային ափին տեղակայված են Էզերովո և Կազաշկո գյուղերը։

## Ծանոթագրություններ

## Արտաքին հղումներ
* Varna Lake in World Lake Database 

Կատեգորիա:Բուլղարիայի լճեր
Պեստիցիդների հետ աշխատանքի անվտանգության տեխնիկա

**Պեստիցիդների հետ աշխատանքի անվտանգության տեխնիկա**, թունաքիմիկատների հետ աշխատելիս և դրանց հետ վարվելու և անհատական պաշտպանիչ միջոցներից օգտվելու սանիտարական կանոնների ու նորմերի համակարգ։

## Պահպանություն
Պեստիցիդների պահեստավորումը տեղի է ունենում դարսակներում և դարակաշարերում։ Պեստիցիդները պահեստում պետք է պահել միայն գործարանային փաթեթավորմամբ։ Յուրաքանչյուր փաթեթավորված միավորի վրա պետք է լինեն տարայի պիտակ և կիրառման վերաբերյալ հրահանգ։ Պեստիցիդների չեզոքացման համար պահեստներն ապահովվում են ապաակտիվացնող միջոցներով՝ քլորակրով, կալցինացված սոդայով և այլն։ Արգելվում է պահեստներում առաջացած չվանասազերծված կամ ոչ բավարար վնասազերծված կեղտաջրերի բացթողումը կոյուղու գործող համակարգ և մակերևույթային ջրամբարներ։

## Կիրառման եղանակ
Պեստիցիդների կիրառմամբ յուրաքանչյուր աշխատանք պետք է կատարել նախատեսված հատուկ մեքենաների և սարքավորումների միջոցով, առավոտյան և երեկոյան ժամերին, օդի համեմատաբար ցածր ջերմաստիճանի, արևի նվազ ճառագայթման և օդի նվազագույն հոսանքի պայմաններում, իսկ ամպամած եղանակին՝ նաև ցերեկային ժամերին։ Շրջակա միջավայրի աղտոտման կանխարգելումը և պատրաստուկի նպատակաուղղված հատկացումը ապահովվում է թռիչքի հնարավոր ցածր բարձրությամբ աշխատանքների իրականացմամբ։

Հողի մեջ (հատիկավորված, փոշի, լուծույթներ և խտացրած գազեր) ներմուծվում է միայն հատուկ սարքավորումների՝ ֆումիգատորների և ապլիկատորների միջոցով։

Ջերմատների գազավորումը՝ ֆումիգացումը, և հողի մշակումը պեստիցիդներով ամբողջ ջերմատնային համալիրում կատարվում է բերքահավաքից առաջ։ Պահպանման ժամկետը պետք է համապատասխանի թունաքիմիկատի տեսակին և նշանակմանը։
Ախտահանիչ միջոցառումներից հետո ջերմատներում աշխատանքը վերսկսվում է օդափոխիչ սարքերով, իսկ դրանց բացակայության դեպքում միջանցիկ օդափոխությամբ բաց պատուհաններով լիակատար գազազերծումից հետո։

## Սերմերի ախտահանում
Սերմերի կենտրոնացված ախտահանումը  դրանց մշակման կազմակերպություններում պետք է կատարել ամբողջապես մեքենայացված եղանակով։ Ախտահանման, փաթեթավորման և ախտահանված սերմերի պահպանման շինություններն անհրաժեշտ է ապահովել ներհոս արտաձիգ օդափոխությամբ։ Ախտահանված սերմերը պետք է պահպանել ամուր կտորից կարված պարկերում կամ անասնակերի տարողություններում և ցանել միայն շարքացաններով։

Թունաքիմիկատների կիրառումն արգելվում է ջրապաշտպան գոտիներում, բնության հատուկ պահպանվող տարածքներում, նաև մակական, սպորտային, բժշկական հիմնարկների, դպրոցների, հասարակական սննդի և սննդամթերքի առևտրի կազմակերպությունների տարածքներում, բնակչության հանգստի վայրերում, գետերի, լճերի և ջրամբարների, օդընդունիչ սարքավորումներին հարակից վայրերում։

## Վաճառք
Պեստիցիդների վաճառքն իրականացվում է Հայաստանի պետական գրանցում ստացած պեստիցիդները ձեռք բերելու և իրացնելու իրավունք ունեցող թունաքիմիկատների մանրամեծածախ առևտրի լիցենգավորված ֆիզիկական և իրավաբանական անձանց կողմից։ Անչափահասներին վաճառքն արգելվում է։

## Ծանոթագրություններ

Կատեգորիա:Թունաքիմիկատներ
Կատեգորիա:Պեստիցիդներ
Կատեգորիա:Գյուղատնտեսություն
Lay’s'

**Lay’s**' տարատեսակ կարտոֆիլային չիպսերի բրենդ, հիմնադրված 1938 թվականին։ Lay’s չիպսերը Frito-Lay ընկերության արտադրանքն է, որ 1965 թվականից պատկանում է ՊեպսիԿո ընկերությանը։ Frito-Lay ընկերության այլ բրենդներ են Fritos, Doritos, Ruffles, Cheetos և բրեցել Rold Gold:

## Ապրանքանիշի պատմություն
Lay’s չիպսերի ապրանքանիշը հորինել է ամերիկացի Գերման Վ. Լեյը (անգլ.՝ Herman W. Lay) , որն իր բիզնեսը սկսեց 1932 թվականին Նեշվիլում կարտոֆիլի չիպսեր վաճառող շրջիկ գործակատարի հետ։ 24-ամյա գործարարն այն ժամանակ վաճառում էր Barrett Food Products ընկերության Gardner’s չիպսերը, տեղակայված Ատլանտայում(Ջորջիա նահանգ)։ Լեյը հավատարիմ էր Barrett Food Products ընկերությանը մինչև 1994 թվականը, երբ որոշեց կարտոֆիլային չիպսերի անունը փոխել Lay’s Potato Chips-ի։ Այդ տարին համարվում է Lay’s ապրանքանիշի վաճառքի ծննդյան տարին։

1965 թվականին Frito-Lay-ի հետ միավորումից հետո The Pepsi Cola Companyն վերանվանվեց ՊեպսիԿո, Դալասի ընկերության կողմից, որը արտադրել էր Չիպսեր և այլ խորտիկներ։ Այդ ընկերությունը հիմնադրվել է 1939 թվականին Գերման Լեյի կողմից H. W. Lay & Company անունով, 1959 թվականին այն միավորվեց Fritos ընկերության հետ, մինչ Pepsi ընկերության հետ միավորումը Frito-Lay արտադրանքի շարքը կազմել է 32 ապրանք, վաճառքի ծավալը գերազանցեց 100 միլիոնը։

## Ծանոթագրություններ

## Արտաքին հղումներ
* Сайт компании Frito-Lay

Կատեգորիա:1932 հիմնադրումներ
Կատեգորիա:Արագ սնունդ
Կատեգորիա:Կարտոֆիլով ուտեստներ
Կատեգորիա:1932 հայտնված արտադրանքներ
Դիետիկ սնունդ

[thumb|right|«[Բուրգեր Քինգ»-ի կողմից արտադրվող քիչ կալորիաներ պարունակող «տապակած խնձորներ», որոնք փոխարինում են կարտոֆիլե չիպսերին. սովորաբար ուտում են մակարոնի և պանրի հետ:]]
**Դիետիկ սնունդ** (կամ **դիետային սնունդ**), վերաբերում է ցանկացած տեսակի խմիչքի և սննդի, որի բաղադրությունն օրգանիզմում փոխում է ճարպերի, ածխաջրերի կամ շաքարի չափաբաժինը և հանգեցնում ավելորդ քաշի կորստի։ Նման տեսակի կերակուրները հիմնականում նախատեսված են քաշի կորստի և կազմվածքի փոփոխության համար, չնայած սպորտային սնունդը (բոդիբիլդեռների համար նախատեսված սննդային հավելումները) հանգեցնում է նաև քաշի կուտակմանն ու մկանների զարգացմանը։

## Տերմինաբանություն
Ի հավելումն *դիետա* բառի՝ օգտագործվում են նաև այլ բացատրություններ և տերմիններ, ինչպիսիք են՝ *թեթև*, *զրո կալորիականություն*, *քիչ կալորիականություն*, *ոչ գեր*, *շաքարազերծ*։ Որոշ տարածաշրջաններում այս տերմինների օգտագործումը կանոնակարգվում է օրենքով։ Օրինակ՝ ԱՄՆ-ում *քիչ կոլորիականություն* նշումով արտադրանքը չպիտի պարունակի 3 գրամից ավելի ճարպ, իսկ *առանց ճարպեր* նշումով արտադրանքը չպետք է գերազանցի 0,5 գրամը։

## Գործընթաց
Դիետիկ սննդակարգ կազմելու գործընթացը սովորաբար պահանջում է բարձր էներգետիկ սնունդի փոխարինում ցածր էներգետիկ սնունդով։ Օրինակ՝ կարելի է սովորական շաքարը փոխարինել քաղցրացուցիչներով, կամ զովացուցիչ ըմպելիքների, ինչպիսին է Կոկա-Կոլան, փոխարեն խմել Կոկա-Կոլա լայթ։ Որոշ ուտելիքներ թխվում են տապակելու փոխարեն` այդպիսով փոխելով պատրաստուման եղանակը և իջեցնելով սննդի կալորիականությունը։ Մյուս դեպքերում ցածր յուղայնությամբ բաղադրիչները կարող են օգտագործվել որպես փոխարինողներ։

## Հակասություններ
Կա հավանականություն, որ դիետիկ սննդի մեջ շաքարավազը ցածր սննդային էներգիայի փոխարինողներն իսկ վնասակար են օրգանիզմի համար։

Արհեստական քաղցրացուցիչները տասնամյակներ շարունակ ենթարկվել են ինտենսիվ զննումների, բայց համաձայն Քաղցկեղի ազգային ինստիտուտի և առողջապահական այլ գործակալությունների, չկա հիմնավորված գիտական որևէ ապացույց, որ ԱՄՆ-ում օգտագործման համար հաստատված արհեստական քաղցրացուցիչներից որևէ մեկն առաջացնում է քաղցկեղ կամ առողջության հետ կապված այլ լուրջ խնդիրներ։ Բազմաթիվ հետազոտություններ հաստատում են, որ արհեստական քաղցրացուցիչները, ընդհանուր առմամբ, անվտանգ են սահմանափակ քանակությամբ, նույնիսկ հղի կանանց համար։

Ցածր յուղայնությամբ և առանց յուղայնությամբ շատ մթերքներում ճարպը փոխարինվում է շաքարով, ալյուրով կամ այլ լիարժեք սննդային էներգիայի բաղադրիչներով, իսկ սննդի էներգետիկ արժեքը համեմատաբար նվազում է։

## Տես նաև
*Դիետա

## Ծանոթագրություններ

Կատեգորիա:Դիետա
Կատեգորիա:Սննդամթերք
Կատեգորիա:Սնունդ
Ագրոնոմիա

**Ագրոնոմիա** (հուն․ agros` դաշտ և nomos` օրենք), գյուղատնտեսական հողահանդակների արդյունավետ օգտագործման, հողերի բերրիության և բերքատվության բարձրացման, բույսերի մշակման մասին գիտությունների համալիր։

Ժամանակակից ագրոնոմիան բաժանվում է մի շարք ինքնուրույն գիտությունների (երկրագործություն, ագրոքիմիա, ագրոֆիզիկա, բուսաբանություն, գյուղատնտեսական, միջատաբանություն, սերմնաընտրում, սերմնաբուծություն, գյուղատնտեսական օդերևութաբանություն և այլն)։ Բուսաբանություն, բույսերի ֆիզիոլոգիա, ծագումնաբանություն, կենսաքիմիա, մանրէաբանություն, հողագիտություն բնական գիտություններն ընկած են ագրոնոմիայի հիմքում։

## Պատմություն
Ագրոնոմիան սաղմնավորվել է դեռևս հին աշխարհում՝ Հռոմում (Կատոն, Վառոն, Կոլումելա, Պլինիոս Ավագ), Եգիպտոսում, Հունաստանում (Արիստոտել)։ 17-18-րդ դարերում, երբ գյուղատնտեսական մթերքների նկատմամբ առաջացել է մեծ պահանջարկ և զարգացել բնական գիտությունները, ձևավորվել են ագրոնոմիա գիտության հիմունքները։ Ագրոնոմիական միտքը 18-րդ դարի երկրորդ կեսին ուղղորդված էր երկրագործության արտադրողականության բարձրացմանը։

Սկզբում Անգլիայում (Ա․ Յունգ), ապա այլ երկրներում Արևմտյան Եվրոպայում այդ ժամանակ գերիշխող երկրագործության ցելային՝ եռադաշտային, համակարգը փոխարինվել է ինտենսիվ պտղափոխային համակարգով, որի հիմնավորման գործում մեծ ավանդ է ունեցել գերմանացի գիտնական, գյուղատնտես, բույսերի սննդառության հումուսային տեսության հեղինակ Ա․ Թևերը․ նրա աշխատությունները առաջադեմ դեր են կատարել ագրոնոմիայի զարգացման մեջ (նա է ապացուցել հողի բերրիության բարձրացման մեջ օրգանական նյութերի դերակատարության կարևորությունը)։ 17-18-րդ դարերում ռուս գիտնականներ Մ․ Լոմոնոսովը, Ա․ Բոլոտովը, Մ․ Աֆոնինը, Վ․ Լեշինը, Ի․ Կոմովը և 1765 թվականին ստեղծված Անկախ տնտեսական ընկերությունը ագրոնոմիայի զարգացման գործում մեծ ներդրում են ունեցել։ Ագրոնոմիան համալիր գիտություն է դարձել 19-րդ դարի կեսին և նրանից առանձնացել են ագրոքիմիան և գյուղատնտեսական մանրէաբանությունը։ Բույսերի հանքային սննդառության տեսությունը առաջ քաշած գերմանացի քիմիկոս Յու․ Լիբիխնը նպաստել  է երկրագործության մեջ պարարտանյութերի լայն կիրառմանը։ Ագրոնոմիայի հետագա զարգացմանըը խթանել են 19-րդ դարում հայտնագործված էներգիայի պահպանման և փոխակերպման օրենքը, օրգանական աշխարհի էվոլուցիայի մասին ուսմունքը (Դարվինիզմ) և ժառանգականության տեսության հիմունքների ձևակերպումները։

Հայաստանում ագրոնոմիաի սաղմերը վերաբերում են մարդու՝ դիտողականությամբ ձեռք բերած փորձառությունը բույսերի մշակման և կենդանիների ընտելացման համար օգտագործելու ժամանակներին։ Այդ գիտելիքները, ինչպես նաև բնաշխարհիկ բույսերի և կենդանիների նկարագրությունները, գյուղատնտեսության առանձին ճյուղերի զարգացման մասին տեղեկությունները աստիճանաբար ընդգրկվել են պատմաշխարհագրական ու եկեղեցափիլիսոփայական աշխատություններում (Բարսեղ Կեսարացի, Ղազար Փարպեցի, Մովսես Խորենացի, Գրիգոր Մագիստրոս)։

19-րդ դարի երկրորդ կեսից« Բազմավեպ», «Մշակ», «Մուրճ», «Գյուղատնտես» և այլ պարբերականներում լուսաբանվել են երկրագործության, անասնապահության և նրա առանձին ճյուղերի տնտեսավարմանը վերաբերող տարբեր հարցեր։

Հայաստանում ագրոնոմիան նկատելիորեն զարգացել է խորհրդային կարգերի հաստատումից հետո, երբ ստեղծվել են բուհեր և գիտափորձակայաններ։

## Ծանոթագրություններ

Կատեգորիա:Գյուղատնտեսություն
Կատեգորիա:Ագրոնոմիա
Կատեգորիա:Գիտություն
Կատեգորիա:Էկոլոգիա
Կատեգորիա:Տնտեսություն
Գարբունա

**Գարբունա**, հրաբխային օբյեկտների խումբ, որոնք տեղակայված են Նոր Բրիտանիա կղզում, Պապուա Նոր Գվինեա։ Իրենից ներկայացնում է մի քանի ստրատոհրաբուխներից կազմված լեռնաշղթա. Կրումմեր (854 մ) (), Վելկեր (1005 մ) (), Գարբունա և մաար Նումունդո (): Կազմված են անդեզիտներից և դացիտներից։ Լեռնաշղթայի երկարությունը 7 կմ երկարություն է, որը ձգվում է հյուսիսից դեպի հարավ ուղղությամբ։ Հրաբխի լանջերը ծածկում են անձրևային անտառները։ Հրաբուխը քնած է եղել ավելի քան 1800 տարի և իր մասին զգացնել է տվել 2005 թվականին։ Դրանից առաջ ակտիվ է եղել սոլֆատարային, ֆումարոլ ակտիվությունը, գեյզերները, տաք ցեխի աղբյուրները։ 2005 թվականի հոկտեմբերի 16-ին տեղի ունեցավ հրաբխի ժայթքում, որն ընթացավ հզոր ստորգետնյա ցնցումներով և սպիտակ գոլորշու արտանետումներով http://www.abc.net.au/ra/news/stories/s1487080.htm: Արդյունքում տուժել են մոտակա տնկարկներ, տեղական խմելու ջուրը դարձել է ոչ պիտանի օգտագործման համար։ Հողի տատանումները զգացվել են Կիմբե քազաքում։ Հոկտեմբեր-նոյեմբեր ամիսներին ծխի գոլորշին, H<sub>2</sub>S  բարձրացան մի քանի մետր։ Տեղական ավիաընկերությունը Ռաբաուլի հրաբխային աստղադիտարանի սեյսմոլոգների կողմից նախազգուշացրեց, որ տարածքում թռիչքները անցանկալի են։ Դրանից հետո ձևավորվել են հորդառատ անձրևներ, որոնք սելավներ են առաջացրել հրաբխի արևմտյան ծայրում։ Աննշան հրաբխային ակտիվություն՝ գազերի և թույլ ցնցումների չափավոր արտանետումների տեսքով, տեղի է ունեցել 2006 թվականի հունվարի 1-15-ն ընկած ժամանակահատվածում։ 2008 թվականի մարտի 11-ին հրաբուխը հերթական անգամ իր մասին զգացնել տվեց մոխրի արտանետման, տրաքոցների տեսքով։ Մոխիրը բարձրացավ 1,6 կմ բարձրության վրա և ուղևորվեց հարավ-արևմուտք։ Ժայթքումի էպիկենտրոնը տեղակայված է հրաբխի լանջերին` հրաբխային բեկվածքների և ճաքերի տեսքով։ H<sub>2</sub>S-ի առկայությունը օդում զգացվել է Կիմբե քաղաքում։ Հրաբխային ակտիվությունը տեղի է ունեցել տարբեր ժամանակային ընդմիջումներով՝ մինչև 2008 թվականի հոկտեմբերի 10-ը։ Ներկայումս հրաբխային ակտիվությունը չի դրսևորվում։

## Ծանոթագրություններ

## Արտաքին հղումներ
* 
* Volcano Live — John Seach
* Vulcanism.ru

Կատեգորիա:Ակտիվ հրաբուխներ
Կատեգորիա:Հրաբուխներ այբբենական կարգով
Կատեգորիա:Պապուա Նոր Գվինեայի հրաբուխներ
Կատեգորիա:Ստրատոհրաբուխներ
Վիլյորբան

thumb|250px|1934 թվականին կառուցված երկնաքեր|alt=
**Վիլյորբան** ( [vi.lœʁ'ban]), քաղաք և նույնանուն համայնք Ֆրանսիայում, Օվրեն-Ռոն-Ալպեր երկրամասում։

Անմիջականորեն սահմանակից է Լիոնին (վերջինիս հյուսիս-արևելքից)։ Մտնում է Մեծ Լիոնի՝ Ֆրանսիայի մեծությամբ երկրորդ մեգապոլիսի (Փարիզից հետո) մեջ (մինչև 2015 թվականը տնում էր Ռոն դեպարտամենտի մեջ)։ Բնակչությունը՝ մոտ 130 հազար մարդ։

Հայտնի է Հին Հռոմից։ Անվանումը ծագել է -ից` «քաղաքային վիլլա»։

1355 թվականից մտնում է Ֆրանսիական թագավորության մեջ։ Այն ժամանակ առանձնացված էր Լիոնից Ռոնի վտակով` Ռիզա գետով, որի 19-րդ դարի վերջին անհետացավ Ժոնաժ ջրանցքի ստեղծման և քաղաքային տարածքի վերակառուցման պատճառով։

Արդյունաբերական հեղափոխության սկզբից քաղաքում զարգանում է արրդյունաբերությունը` սկզբից տեքստիլ, հետո քիմիական և մեքենաշինական։

Հիմա քաղաքում տեղադրված են «լիոնի գոտու» մեջ մտնող շատ համալսարաններ և քոլեջներ։ 1957 թվականին Ռոջեր Պլանշոնի հիմնադրած Վիլյորբանի Քաղաքային թատրոնը (*Théâtre de la Cité*) 1973 թվականին անվանափոխվում է և ստանում է Ազգային ժողովրդական թատրոնի կարգավիճակ։ 1973-1986 թվականներին ղեկավարներից մեկը եղել է Պատրիս Շերոն։ 2002 թվականից ղեկավարում է Քրիստիան Սկյարետտին։

## Ժողովրդագրություն
Պատկեր:Population - Municipality code 69266.svg

## Քաղաքապետներ
* 1977—1990 Շառլ Էրնյու

## Քույր քաղաքներ
* Մոգիլյով, Բելառուս (1979 թվականից)
* Աբովյան, Հայաստան
* Բատ-Յամ, Իսրայել
* Աբանիլյա, Իսպանիա
* Խաբարովսկ, Ռուսաստան

## Ծանոթագրություններ


Կատեգորիա:Բնակավայրեր այբբենական կարգով
Կատեգորիա:Լիոն
Կատեգորիա:Ֆրանսիայի քաղաքներ
Հերիզաու

**Հերիզաու** (), քաղաք և համայնք Շվեյցարիայում, Ապենցել Աուսերռոդեն կանտոնի վարչական կենտրոնը, որտեղ գտնվում են կանտոնի կառավարության ու խորհրդարանի նստավայրերը (դատական իշխանության կենտրոնական ղեկավար մարմինների նստավայրը Տրոգեն քաղաքում է)։ Հերիզաուի հետ միավորվել են մերձակա մի շարք բնակավայրեր։ Կենտրոնական բնակավայրն ու գլխավոր հրապարակի շուրջը գտնվող շինությունները, 1580 թվականին կառուցված բողոքական եկեղեցին, *Wetter* և *zur Rose* շենքերը (երկուսն էլ կառուցվել են  1737 թվականին), *Schwänberg* ավանը, վարչական շենքը՝ պետական արխիվով հանդերձ, ընդգրկված են Շվեյցարիայի համազգային նշանակության պատմամշակութային ժառանգության ցանկում։

## Պատմություն
Պատմական փաստաթղթերում Հերիզաուն առաջին անգամ հիշատակվել է 837 թվականին՝ որպես *Herinisauva*,, իսկ նրա եկեղեցին՝ 907 թվականին։ 1084 թվականին Հերիզաուն ավերվել է Սանկտ Գալլ վանքի շուրջ ծավալված մարտերի հետևանքով։ 1248 և 1249 թվականներին քաղաքն ավերել են վանքին աջակցող ռազմական ուժերը՝ հավատարմություն պարտադրելու նպատակով։

1517-1518  թվականների միջակայքում քաղաքը կարողացել է վանքին որոշակի գումար վճարելով՝ ձեռք բերել իր ազատությունը։ 1601-ին կառուցվել է քաղաքպետարանը։ Դրանից հինգ տարի անց քաղաքը մեծապես վնասվել է հրդեհից։ 1798-1803 թթ. Հերիզաուն եղել է *Säntis* կանտոնի մայրաքաղաքը։ Քսաներորդ դարի վերջերին անդամագրվել է «*Տարվա ալպիական քաղաք*» ընկերակցությանը, որի նպատակն է ապահովել ալպիական գոտու բնակավայրերի նշանակալի զարգացումը։ 2003 թվականին Հերիզաուն արժանացել է «*Տարվա ալպիական քաղաք*» մրցանակին։

## Պատկերասրահ

Herisau2.jpg|Տեսարան քաղաքից
19860407 Zug 8670 He.jpg|Երկաթուղային հին կամուրջը
20030509P64Herisau.JPG|Երկաթուղային կայարանում


## Աշխարհագրություն
Քաղաքն զբաղեցնում է 25.2 քառակուսի կիլոմետր տարածք, որի 56.8%-ն օգտագործվում է գյուղատնտեսական նպատակներով, 27.1%-ն անտառապատ է։ Գտնվում է տարածաշրջանի երկու խոշոր ավտոմայրուղիների՝ Սանկտ Գալլեն-Տոգենբուրգ և Գոսաու-Ապենցել ճանապարհների խաչմերուկում։

## Ժողովրդագրություն
2008 թվականի տվյալներով Հերիզաուն ուներ 15.527 բնակիչ, որոնց մոտավորապես 17.9%-ը օտարերկրացիներ էին։  
thumb|Հերիզաուն 1900 թ.
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները

## Գրականություն
* Angelo Steccanella: *Herisauer Goldschmiede*

## Ծանոթագրություններ

## Արտաքին հղումներ
*http://www.herisau.ch  Պաշտոնական կայքէջ

Կատեգորիա:Ապենցել Աուսերռոդեն կանտոնի բնակավայրեր
Կատեգորիա:Շվեյցարիայի բնակավայրեր
Կատեգորիա:Շվեյցարիայի քաղաքներ
Սկսիր սկզբից

**«Սկսիր սկզբից** (), ռեժիսոր Փիթեր Սիգալի մելոդրաման։ Գլխավոր դերում հանդես է գալիս Ջենիֆեր Լոպեսը։ Ամերիկյան դրաման նկարահանվել է 2018 թվականին։

## Սյուժե
Ֆիլմը պատմում է Մայա անունով կնոջ մասին, որն անսպասելիորեն ստանում է աշխատանք մեծ ընկերությունում և դրա շնորհիվ ստանում է հնարավորություն ապացուցելու շրջապատին, որ ստեղծագործական ունակությունները դիպլոմից ավելի կարևոր են և ցանկացած պահի կարելի է ամեն ինչ նորից սկսել․․․

## Դերերում

## Սաունթրեք
Թողարկվել է «**Limitless**» սինգլը ամերիկացի երգչուհի ու դերասանուհի **Ջենիֆեր Լոպեզի** կողմից և դարձել ֆիլմի սաունթրեքը։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2018 ֆիլմեր
Կատեգորիա:STX Entertainment ֆիլմեր
Կատեգորիա:Ամերիկյան կատակերգություն
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Նյու Յորքում նկարահանված ֆիլմեր
Կատեգորիա:Փիթեր Սիգալի ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կայֆ

**Կայֆ** ( - «հաճույք, վայելք», հաճախ ), արաբերեն բառ, որն օգտագործվում է ռուսերենում (ինչպես նաև եբրայերենում)՝ նկարագրելու հաճելի հույզերն ու զգացողություններն ընդհանրապես։

## Բառի էվոլյուցիա
Ռուսերեն «կայֆ» բառը գալիս է արաբերեն «քեյֆ» ()՝ «հաճելի անգործության ժամանակամիջոցը», բառից։ Ղուրանի համաձայն՝ արդար մարդիկ, հայտնվելով դրախտում, մշտապես գտնվում են քեյֆի վիճակում։

Առաջին անգամ ռուսերենում «կայֆ» («կեյֆ») բառը պաշտոնապես ամրագրվել է 1821 թվականին։ Հենց այդ տարում արևելագետ Օսիպ Սենկսովսկին, իր Եգիպտոս ուղևորության մասին պատմելով, բացատրել է՝ ինչ է նշանակում «կեյֆ».1848 թվականին «կեյֆ» բառը «Նետոչկա Նեզվանովա» պատմվածքում օգտագործել է Ֆեոդոր Դոստոևսկին («*... բուլդոգը բնակություն էր հաստատել սենյակի մեջտեղում և ծուլորեն վայելում էր իր հետճաշյա կեյֆը*»)։ Այն օգտագործել են նաև Անտոն Չեխովը (« Երբ ես կեյֆում եմ բազմոցին…»), Դմիտրի Գրիգորովիչը, Նիկոլայ Լեսկովը, Վսեվոլոդ Կրեստովսկին, Իվան Գոնչարովը և այլք։

Հոկտեմբերյան հեղափոխությունից հետո ենթադրվում էր, որ բառը կապված է բուրժուական գաղափարախոսության դրսևորման հետ և գործնականորեն դուրս եկավ գործածությունից։ Այն նորից խոսակցական բառ դարձավ 1957 թվականին Մոսկվայում անցկացված Երիտասարդների և ուսանողների VI համաշխարհային փառատոնից հետո, երբ մոդայիկ դարձավ խոսակցության մեջ «պտտել» օտար բառերի փոխառությունները։

«Աշխարհի շուրջ» ամսագրի տեսաբան Ա․ Սինելնիկովը 1967 թվականի Շահի Զինդայի մասին հոդվածում գրել է․ 

## Այլ լեզուներով
Ինչպես ռուսական ժամանակակիցները, 19-րդ դարի սկզբի և 20-րդ դարի վերջի արևմտաեվրոպական հեղինակներն, այցելելով Օսմանյան կայսրություն, հաճախ սկսեցին օգտագործել այդ բառը (օրինակ՝ (), ավելի քիչ *kef*, (), ֆրանս. *kiff*)՝ նկարագրելու թուրքերի սերը «հաճելի անգործությանը»։

Ալբաներենից այս բառը փոխառվել է *qejf ձևից*։

## Ծանոթագրություններ

## Գրականություն
* В. В. Колесов, *Язык города*, М., 1991.
* В. С. Елистратова, *Словарь русского арго: Материалы 1980—1990 гг.*, М., 2000, стр.182.

## Արտաքին հղումներ
* Итоги конкурса «Язык русского арго»: от профессора В. С. Елистратова, Справочно-информационный портал Грамота.ru

Կատեգորիա:Բառեր
Կատեգորիա:Էմոցիաներ
Կատեգորիա:Տերմինաբանություն
Պլովդիվ (մարզադաշտ)

**Մարզադաշտ «Պլովդիվ»** (), նաև հայտնի է որպես **Սեպտեմբերի 9-ի մարզադաշտ** (), Բուլղարիայի խոշորագույն սպորտային մարզադաշտը՝ 55 հազար մարդ տարողությամբ։

## Պատմություն
Մարզադաշտը կառուցվել և բացվել է 1950 թվականին։ Բացման պահին նրա տարողությունը կազմել է 30 հազար նստատեղ։ 1962 թվականին վերանորոգվել են մարզադաշտի Ա, Բ և Դ սեկտորները, որից հետո տարողությունը կազմել է է 42 հազար նստատեղ, նաև լուսավորության համար կանգնեցվել են լուսարձակներով չորս աշտարակներ։ 1991 թվականին վերականգնվել է մարզադաշտի Գ սեկտորը, իսկ լուսարձակներով աշտարակները ապասարքավորել են և վաճառվել Լեհաստան։

Մարզադաշտում խաղացել են քաղաքի «Բոտև» և «Լոկոմոտիվ» ֆուտբոլային ակումբները։ Նաև այստեղ են եկել «Ռեալ Սարագոսա», «Ցրվենա Զվեզդա», «Բարսելոնա», «Բավարիա», «Օսեր», «Յուվենտուս», «Լացիո» և այլ ակումբների խաղացողները։ 1991 թվականին մարզադաշտում անցկացվել է երիտասարդների միջև թեթև ատլետիկայի Եվրոպայի առաջնությունը։ 1996 թվականից մարզադաշտում չեն անցկացվում խոշոր միջոցառումներ, թույլատրված է խաղալ միայն երիտասարդական խմբերին (մարզադաշտը տվյալ պահին չի համապատասխանում ՈՒԵՖԱ-ի պահանջներին)։ Մարզադաշտում առաջին համերգը տվել է բոսնիացի երգչուհի Լեպա Բրենան, իսկ վերջին խոշոր միջոցառումը եղել է 1999 թվականի Metallica ռոք խմբի համերգը։

## Ծանոթագրություններ

## Արտաքին հղումներ
* Մարզադաշտի պաշտոնական կայք
* Спортен комплекс „Пловдив“

Կատեգորիա:1950 հիմնադրումներ
Կատեգորիա:Բուլղարիայի մարզադաշտեր
Կատեգորիա:Ֆուտբոլային մարզադաշտեր
Կատեգորիա:Ֆուտբոլը Բուլղարիայում
Լեո Դուարտե

**Լեո Դուարտե** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Միլանի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ֆլամենգո
Դուարտեն Դեսպորտիվո Բրազիլիայի ակադեմիայի սան է։ 2014 թվականին նա միացավ Ֆլամենգոյի ակադեմիային։ Իր պրոֆեսիոնալ դեբյուտը նշեց 2016 թվականի մարտի 5-ին՝ Լիգա Կարիոկայի Բանգուի դեմ խաղում։ Առաջին հանդիպումը Սերիա A-ում անցկացրեց մայիսի 14-ին՝ թիմի մեկնարկային կազմում խաղադաշտ դուրս գալով Սպորտ Ռեսիֆիի դեմ խաղում։ Իր դեբյուտը Լիբերտադորեսի գավաթում նշեց 2018 թվականի մայիսի 17-ին՝ փոխարինելով Ժուանին Էմելեկի դեմ խաղում։ Օգոստոսի 22-ին Դուարտեն երկարաձգեց իր պայմանագիրը ակումբի հետ մինչև 2022 թվականը։ Պրոֆեսիոնալ կարիերայում իր առաջին գոլը բրազիլացին խփեց օգոստոսի 30-ին՝ Լիբերտադորեսի գավաթի 1/8 եզրափակչի Կրուզեյրոյի դեմ խաղում։ Իր առաջին և միակ գոլը Սերիա A-ում խփեց հոկտեմբերի 13-ին՝ Ֆլումինենսեի դեմ խաղում։ Ֆլամենգոյի կազմում Դուարտեն անցկացրեց 92 հանդիպում՝ դառնալով 2 գոլի հեղինակ և օգնելով իր թիմին 2 անգամ հաղթել Լիգա Կարիոկան։

### Միլան
2019 թվականի օգոստոսի 7-ին Դուարտեն 5 տարվա պայմանագիր կնքեց Միլանի հետ։ Ակումբը նրա համար վճարեց 11 միլիոն եվրո։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 17-ի դրությամբ*

## Նվաճումներ
### Ակումբային

; Ֆլամենգո

* Լիգա Կարիոկա. 2017, 2019

## Ծանոթագրություններ

## Արտաքին հղումներ
* Դուարտեի պաշտոնական Ֆեյսբուքի էջը
* Դուարտեի պաշտոնական Տվիտերի էջը
* Դուարտեի պաշտոնական Ինստագրամի էջը
* Դուարտեն transfermarkt-ում
* Դուարտեն soccerbase.com-ում
* Դուարտեն WhoScored.com կայքում
* Դուարտեն Միլանի պաշտոնական կայքում

Կատեգորիա:Բրազիլացի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Ֆլամենգոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Իստանբուլ Բաշակշեհիրի ֆուտբոլիստներ
Կատեգորիա:Դեսպորտիվո Բրազիլի ֆուտբոլիստներ
Պոլինա Կուկլինա

**Պոլինա Կուկլինա** (; ), ռուս նորաձևության մոդել։ Նա հայտնվեց ճապոնական, կորեական, և ռուսական *[[Vogue (ամսակիր)|Vogue]]*-ի շապիկներին։

## Կարիերա
Իր կարիերան սկսվեց երբ նա և իր ընկերը գնացին մոդելային ցուցադրությանը, հուսալով որ իր ընկերը կհայտնաբերվի։ Փոխարենը, ինքը հետախուզվեց և սկսվեց ամրագրվել *[[Elle (ամսագիր)|Elle]] Russia*, *[[Cosmopolitan Russia]]* և *Vogue Russia* ամսագրերի համար խմբագրականներում։

Նա սկսեց մոդելային կարիերան 2003 թվականի նորաձևության ցուցադրություններին և քայլեց այնպիսի ապրանքանիշերի համար, ինչպիսիք են Prada, Alexander McQueen և Louis Vuitton: Նա բնորդեց Nina Ricci-ի համար 2005 թվականի հունվարին, և լուսանկարվեց Մարկ Սքուիրսի կողմից *[[Interview (ամսագիր)|Interview]]*-ի համար 2005 թվականի սեպտեմբերին։

Նա հայտնվեց տարբեր ամսագրերի շապիկներին, ինչպիսիք են *[[Marie Claire]]* Russia (սեպտեմբեր 2011) և իտալական, ճապոնական, կորեական, և ռուսական *Vogue*: Նա հայտնվեց *Marie-Claire France*-ի 'Supplément Blanc' խմբագրականում, 2011 թվականի հունիսին։ 2011 թվականի դրությամբ, նա փոխկապակցված է մի քանի մոդելային գործակալությունների հետ և աշխատել է և ամսագրերի խմբագրակաների և տպագիր գովազդներ համար։

## Ծանոթագրություններ

## Արտաքին հղումներ

*Պոլինա Կուկլինայի լուսանկարները  Vogue.it-ում
*Թղթապայուսակը FM Modeling Agency-ում
*Թղթապայուսակը City Models Agency-ում 
*Թղթապայուսակը D'Management Group-ում
*Թղթապայուսակը M4 Models Management-ում
*Պոլինա Կուկլինայի վեբկայքը

Կատեգորիա:1986 ծնունդներ
Կատեգորիա:Ապրող անձինք
Կատեգորիա:Ռուս մոդելներ
Կանգադալա (ազգային պարկ)

**Ազգային պարկ Կանգադալա** (), գտնվում է Անգոլայի հյուսիսային Մալամժե նահանգում։ Դրա հյուսիսային սահմանի մոտ է գտնվում Կուիջե (Cuije) գետը, իսկ արևմտյան և արևելյան սահմաններին են գտնվում Կվանզա գետի վտակները։ Պարկից արևմուտք գտնվում է Կուլամագիա (Culamagia) քաղաքը, հարավ՝ Տեխոնգոլոլա քաղաքը։ Պարկը գտնվում է ծովի մակարդակից 1000 մետր բարձրության վրա։ Այն Անգոլայի ամենափոքր պարկն է, տարածքը կազմում է 630 կմ²։

Պարկում հիմնականում նոսր անտառներ են, գետերի երկայնքով կարող ենք հանդիպել միջանքային անտառներ։ Պարկի մի մասում ներկայացված են ջրածածկ մարգագետիններ և ճահճուտներ։ Վուդլենդ պարկում թփուտները ավելի խիտ են, քան Միոմբոյում։ Պարկի բուսական աշխարհում ներկայացված են Brachystegia wangermeeana, Brachystegia boehmii և Julbernardia բուսատեսակները, հանդիպում են նաև Piliostigma, Burkea, Monotes, ստրիխնոս, Ստերկուլյա և Dombeya։ Պարկի տարածքում՝ մարգագետիների և Վուդլենդի միջև, կարող ենք տեսնել Uapaca benguelensis, Piliostigma, Annona, Entadopsis և Erythrina abyssinica ծառատեսակի միայնակ ծառերին։ Ճահճուտներում հիմնականում աճում են պապիրուսներ։

Պարկում ապրում են մեծաքանակ թռչուններ։ Օգոստոս-սեպտեմբեր ամսիներին կատարված դիտարկումները ցույց են տվել, որ ազգային պարկում կան 170-ից ավելի թռչնատեսակներ։ Վուդլենդի առանձնահատկությունների պատճառով պարկի հիմնական բնակիչներ միոմբոները բնակվում են միայն այդ պարկում։ Պարկում են բնակվում վերացող սև այծյամները (Hippotragus niger variani)։ 1982-2005 թվականներին պարկում սև այծյամների գոյության մասին ապացույցներ չկային։ 2005 թվականի ապրիլին Կաթոլիկական համալսարանի (Catholic University’s Centre for Scientific Studies and Investigation) գիտահետազոտական կենտրոնի արշավորդներին հաջողվել է նկարահանել պարկի կենդանիներին։ 2014 թվականի հաշվարկներով՝ պարկում կային 35 առանձնյակ։ Այգու տարածքում հանդիպում են նաև 15 տեսակ կաթնասուն, 3 տեսակ սողուններ և 1 տեսակ երկկենցաղ։

Պարկը ձևավորվել է 1970 թվականին, հիմնականում սև այծյամներին պահպանելու համար (Hippotragus niger variani)։ Պատերազմի ժամանակ պարկի վարչակազմը լուծարվել է և միայն 2006 թվականին ձևավորվեց վարչական մարմինը։ 2014 թվականին պարկ է բերվել կենդանիների պոպուլյացիան վերահսկող սարքավորում։

## Ծանոթագրություններ

## Արտաքին հղումներ
* Kangandalamalange National Park  // protectedplanet.net

Կատեգորիա:1963 հիմնադրված բնության հատուկ պահպանվող տարածքներ
Կատեգորիա:Անգոլայի ազգային պարկեր
Կատեգորիա:Կատեգորիա ԲՊՀՄ II
Մեյ Բուշ

**Մեյ Բուշ** (, ), ամերիկացի դերասանուհի, բնիկ ավստրալիացի։

## Կենսագրություն
Մեյ Բուշը ծնվել է Ավստրալիայի Մելբուրն քաղաքում՝ հայտնի վոդևիլների ընտանիքում։ Նրա ծնողները շատ են շրջագայել, իսկ 1896 թվականին տեղափոխվել են ԱՄՆ, որտեղ Մեյը շարունակել է հանդես գալ։ Ծնողների զբաղվածության պատճառով Բուշը հաճախել է վանքին կից Նյու Ջերսիի Սուրբ Ելիզավետի դպրոց, իսկ տասներկու տարեկանում միացել է նրանց ելույթներին։

1912 թվականին Բուշը սկսել է իր անհատական կարիերան՝ խաղալով զանազան վոդևիլներում և դրամատիկական տեսություններում։ 1912 թվականին տեղափոխվել է Հոլիվուդ՝ կինոյում կարիերա սկսելու հույսով։ «Ջրային հավերժահարս» ֆիլմում դեր ստանալու համար նա հորինել է լեգենդ այն մասին, որ նա ապրել է Տահիտիում, որտեղ սովորել է լողալ և սուզվել։ Արդյունքում նկարահանման ժամանակ ջրի մեջ սուզվելիս վնավածք է ստացել և ստիպված է եղել հրաժարվել հետագա մասնակցությունից։ 1915 թվականին դերասանուհին նորից հայտնվել է Հոլիվուդում, որտեղ «Keystone Studios» կինոստուդիայի հետ ստորագրել է պայմանագիր։ Ստուդիայում աշխատանքի երկու տարիներին սիրավեպ է ունեցել ղեկավար Մաք Սեննեթի հետ, ինչի մասին շատ չանցած իմացել է նրա կինը՝ դերասանուհի Մեյբլ Նորմանդը, ինչից հետո Բուշը հեռացել է «Keystone Studios»-ից։

Հետագա տարիներին դերասանուհին համագործակցել է տարբեր կինոստուդիաների հետ՝ հայտնվելով այնպիսի ֆիլմերում, ինչպիսիք են «Հիմար կանայք» (1921), «Հոգիների վաճառքի համար»-ը (1923), «Ոչ սուրբ եռամիություն»-ը (1925) և «Ալիբի»-ն (1929)։ 1927 թվականին Բուշը նկարահանվել է «Սիրիր նրանց և լացիր» կատակերգությունում, որով սկիզբ է դրել իր երկարամյա համագործակցությանը Լորել և Հարդի դուետի հետ։ Նրանց հետ նա նկարահանվել է ևս 13 կատակերգություններում, որոնց թվում են «Անապատի զավակները» (1933), «Այնտեղ, բլուրների մեջ» (1934) և «Ակնընդական» (1935) ֆիլմերը։ Իր վերջին դերերը նա կատարել է 1940-ական թվականներին «Զիգֆիլդա աղջիկը» (1941) և «Խենթ հրեշը» (1942) ֆիլմերում։

Դերասանուհին ամուսնացել է երեք անգամ. դերասան Ֆրենսիս Մաքդոնալդի (1915-1922), Ջոն Իրլ Կասելեմի (1926-1929) և ինժեներ Թոմաս Ս․ Թեյթի հետ (1936 թվականից մինչև կյանքի վերջ)։ Մեյ Բուշը մահացել է 1946 թվականի ապրիլին՝ 54 տարեկան հասակում, հաստ աղիքի քաղցկեղից Սան Ֆերնանդոյի առողջարաններից մեկում, որտեղ եղել է նախորդ հինգ ամիսների ընթացքում։ Դերասանուհին դիակիզվել է, իսկ նրա դիափոշին մինչև 1970 թվականը մնացել է անտեր մինչև այն ժամանակ, երբ Լորել և Հարդի կազմակերպության ղեկավարը վճարել է հուղարկավորության և Լոս Անջելեսի գերեզմանատանը կոլումբարիումի համար։ Կինոարվեստում իր ունեցած ավանդի համար Մեյ Բուշն ԱՄՆ-ում արժանացել է Հոլիվուդյան փառքի ծառուղու աստղին։

## Ծանոթագրություններ

Կատեգորիա:Հոլիվուդյան փառքի ծառուղի
Կատեգորիա:Ամերիկացի կինոդերասանուհիներ
Կատեգորիա:Համր կինոյի դերասաններ
Կատեգորիա:Ավստրալիացի դերասանուհիներ
Կատեգորիա:Թատրոնի դերասանուհիներ
Կատեգորիա:Ավստրալիացի կինոդերասանուհիներ
Դասթին Ինգրամ

**Դասթին Քայլ Ինգրամ** (, ), ամերիկացի դերասան և երաժիշտ է։ Նա լավ ճանաչված է իր Բերտ կերպարի համար 2016 թ․-ի Տնակի տենդը վերափոխված ֆիլմում, Ռոննի կերպարի համար Իրական արյուն ֆիլմում, Դուան Օգիլվի կերպարի համար Նիկելոդիոնի Ոչ անհավանական հեռուստասերիալում, և Գործակալ Պետի կերպարի HBO ամերիկյան կաբելային հեռուստացանցի Գիշերային Պահակ հեռուստասերիալի մեջ։

## Վաղ կյանք և կարիերա
Դասթին Քայլ Ինգրամը ծնվել է 1990 թվական հունվարի 25-ին Կալիֆոռնիայի Ռիվերսայդի շրջանում։ Լինելով երկու դերասանների զավակ Ինգրամը վաղ տարիքից է սկսել գնահատել թատրոնը և պրոդյուսերական աշխատանքը։ Նա իր առաջին դերը ստացել է 6 տարեկանում Ժոզեպը և զարմանալի տեխնիկ երազածածկույթը մյուզիքլում։

Թատրոնում որոշ ժամանակ անցկացնելուց հետո նա սկսեց փնտրել իր կարիերան ֆիլմերում և հեռուստատեսությունում ասելով, որ նա ինքն իրեն տալիս էր հարց "Ինչի՞ն նման կլինի ձգտումը դեպի ամբողջական և վերջնական ճշմարտությունը ի տարբերություն համոզվելուն, որ 3000 հանդիսատես դահլիճի վերջում նստած հասկանում են քո զգացմունքները"։ 15 տարեկան հասակում նա ստացավ իր առաջին գլխավոր դերը որպես Դուան Օգիլվի կերպար Ոչ անհավանական հեռուստասերիալում (2004-2007)։

2016 թվականին նա նկարահանվել է Տնակի տենդը վերափոխված ֆիլմում, որը 2002 թ․-ին գրվել է որպես սարսափ ֆիլմ և ստեղծվել ռեժիսորական և պրոդյուսերական աշխատանքը կատարած Էլի Ռոթի կողմից, ով նաև ստեղծել է 2016 թ․-ին վերափոխված ֆիլմը։

2019 թվականին Ինգրամը նկարագանվել է Գիշերային Պահակ հեռուստասերիալում, որը հիմնված է DC Comics հեռուստասերիաի նույնանուն սահմանափակ սերիաների վրա։

Չնայած Ինգրամի ընթացիկ հեռուստատեսության և ֆիլմերի վրա կենտրոնացմանը, նա շարունակում է երբեմն խաղալ թատրոնում։ 2012 թվականին նա խաղացել է Հանկի գլխավոր դերը Էննի Բեյքերի Բարրիմոր մրցանակ հաղթած մարմնի տեղեկացվածություն մեկ գործողությամբ խաղում։

Ինգրամը նաև երաժիշտ է և առաջ է տանում մեկ-հոգանոց խումբ Գիպզաֆիրը։

## Ֆիլմագրություն
### Ֆիլմ

### Հեռուստաընկերություն

## Ծանոթագրություններ

## Արտաքին հղումներ
* Դասթին Ինգրամը IMDb-ում 
* Դասթին Ինգրամը Rotten Tomatoes-ում

Կատեգորիա:Ամերիկացի դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ թատերական դերասաններ
Միխայիլ Գալուզին

**Միխայիլ Գալուզին** (, ), խորհրդային և ռուս դիվանագետ։ Արտակարգ և լիազոր դեսպան (2014)։

## Կենսագրություն
Ավարտել է Մոսկվայի պետական համալսարանին առընթեր Ասիայի և Աֆրիկայի երկրների ինստիտուտը (1983)։ Տիրապետում է ճապոներեն և անգլերեն լեզուներին։ 1983 թվականից զբաղվում է դիվանագիտական գործունեությամբ։

* 1983-1986 թվականներին՝ Ճապոնիայում ԽՍՀՄ դեսպանատան աշխատակից։
* 1992-1997 թվականներին՝ Ճապոնիայում Ռուսաստանի դեսպանատան աշխատակից։
* 1999-2001 թվականներին՝ Ռուսաստանի ԱԳՆ Ասիայի երկրորդ դեպարտամենտի փոխտնօրեն։
* 2001-2008 թվականներին՝ Ճապոնիայում Ռուսաստանի դեսպանատան դեսպանորդ-խորհրդական։
* 2008-2010 թվականներին՝ Ռուսաստանի ԱԳՆ Ասիա-խաղաղօվկիանոսյան տարածաշրջանի երկրների դեպարտամենտի տնօրեն։
* 2010 թվականի փետրվարից 2012 թվականի հոկտեմբերը՝ Ռուսաստանի ԱԳՆ Ասիայի երրորդ դեպարտամենտի տնօրեն։
* 2012 թվականի հոկտեմբերի 11-ից 2018 թվականի հունվարի 29-ը՝ Ինդոնեզիայում Ռուսաստանի Դաշնության արտակարգ և լիազոր դեսպան։
* 2012 թվականի հոկտեմբերի 16-ից 2018 թվականի հունվարի 29-ը՝ Կիրիբատիում Ռուսաստանի Դաշնության արտակարգ և լիազոր դեսպան՝ համատեղության կարգով։
* 2012 թվականի հոկտեմբերի 25-ից 2018 թվականի հունվարի 29-ը՝ Արևելյան Թիմորում Ռուսաստանի Դաշնության արտակարգ և լիազոր դեսպան՝ համատեղության կարգով։
* 2012 թվականի հոկտեմբերի 25-ից 2017 թվականի օգոստոսի 7-ը՝ Հարավարևելյան Ասիայի պետությունների ասոցիացիային առընթեր Ռուսաստանի Դաշնության մշտական ներկայացուցիչ՝ համատեղության կարգով։
* 2013 թվականի մարտի 15-ից 2018 թվականի հունվարի 29-ը՝ Պապուա Նոր Գվինեայում Ռուսաստանի Դաշնության արտակարգ և լիազոր դեսպան համատեղության կարգով։
* 2018 թվականի հունվարի 29-ից՝ Ճապոնիայում Ռուսաստանի Դաշնության արտակարգ և լիազոր դեսպան։

Ամուսնացած է, ունի որդի։

## Դիվանագիտական աստիճան
* 2-րդ դասի արտակարգ և լիազոր դեսպան (2005 թվականի մարտի 29)
* 1-ին դասի արտակարգ և լիազոր դեսպան (2008 թվականի ապրիլի 23)
*Արտակարգ և լիազոր դեսպան (2014 թվականի դեկտեմբերի 16)

## Պարգևներ
* Բարեկամության շքանշան (2016 թվականի դեկտեմբերի 21)՝ *Ռուսաստանի Դաշնության Սոչի քաղաքում 2016 թվականին Հարավարևելյան Ասիայի պետությունների ասոցիացիայում մեծ ներդրման և գագաթաժողովի անցկացման համար*։

## Ծանոթագրություններ

## Արտաքին հղումներ
* Կենսագրությունը Ինդոնեզիայում Ռուսաստանի դեսպանատան կայքում
* Կենսագրությունը Ռուսաստանի ԱԳՆ կայքում

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Խորհրդային դիվանագետներ
Եվրոպական գավաթ 1959–60

**Եվրոպական գավաթ 1959–60** Եվրոպական գավաթի հինգերորդ մրցաշրջանն էր, որում հաղթեց Ռեալ Մադրիդը՝ եզրափակչում պարտության մատնելով Այնտրախտ Ֆրանկֆուրտին 7–3 հաշվով։ Եզրափակիչը տեղի ունեցավ Գլազգոյի Հեմպդեն Պարկ մարզադաշտում 1960 թ.-ի մայիսի 18-ին։ Մադրիդի Ռեալի այս հաղթանակը բերեց նրան շարունակաբար հինգերորդ անգամ Եվրոպական գավաթը, այս ցուցանիշը առայժմ չի գերազանցվել։ Այս մրցաշրջանում նաև առաջին անգամ գերմանական թիմը հասավ եզրափակիչ։

Այս մրցաշրջանում առաջին անգամ հանդես եկավ հունական թիմ, որը դրա նախորդ տարում չէր մասնակցել առաջնությանը քաղաքական պատճառներով։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1959-60 Եվրոպական գավաթ - արդյունքներ (արխիվ)
* Բոլոր գոլ խփողները 1959–60 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1960 ֆուտբոլում
Կատեգորիա:1959 ֆուտբոլում
Բլագոևգրադ (այլ կիրառումներ)

**Բլագոևգրադ** կարող է վերաբերվել.

* Բլագոևգրադ, քաղաք Բուլղարիայի Բլագոևգրադի մարզի համանուն համայնքում։
* Բլագոևգրադ, համայնք Բուլղարիայի Բլագոևգրադի մարզում։
Եվրոպական գավաթ 1960–61

**Եվրոպական գավաթ 1960–61** Եվրոպական գավաթի վեցերորդ մրցաշրջանն էր, որում հաղթեց Բենֆիկան՝ եզրափակչում պարտության մատնելով Բարսելոնային 3–2 հաշվով։ 
Բարսելոնան դուրս թողեց նախորդ հինգ մրցաշարերում հաղթած Մադրիդի Ռեալին մրցաշարի հենց առաջին տուրում։ Բենֆիկան առաջին պորտուգալական թիմն էր, որ հասավ եզրափակիչ և հաղթեց։

Այս մրցաշաարում առաջին անգամ մասնակցում էր ֆիննական ակումբ։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1960-61 Եվրոպական գավաթ - արդյունքներ (արխիվ)
* Բոլոր գոլ խփողները 1960–61 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1960 ֆուտբոլում
Կատեգորիա:1961 ֆուտբոլում
Էդմոնդ Պրևո

**Էդմոնդ Պրևոն** (, ), ֆրանսիացի քանդակագործ։

## Կենսագրություն
Էդմոնդ Պրևոն ընդունվել է Փարիզի գեղեցիկ արվեստների ազգային բարձրագույն դպրոցի քանդակագործության բաժին և կրթությունը ստացել է Ֆրանսուա ժուֆֆրոյի մոտ։

Նա իր կարիերայի կարևորագույն մասը իրականացրել է հայրենի քաղաք Բորդոյում։ Պրևոն 1876 թվականից մինչև իր մահը արձանների և կիսանդրիների ցուցադրություններ էր կազմակերպում Փարիզյան սալոնում։

Բորդոյական այլ ստեղծագործությունների մեջ նա ստեղծեց արձաններ, որոնք տեղ գտան Ռոհան պալատի մոտքի առջև, Բորդոյի Աստվածամոր տաճարի 4 արձանները, Բորդոյի բանասիրության դպրոցի ֆրոնտոնը և այլն։

Կյանքի վերջին տարիներին 1883 թվականից մինչև մահը՝ 1892 թվականը, նա քանդակագործություն էր դասավանդում Բորդոյի գեղարվեստի դպրոցում։ Այս պաշտոնում նրան հաջորդեց Գաստոն Լեղուն։

Պրևոն թաղված է Բորդոյի Կարտեսյան գերեզմանատանը, որտեղ պահվում են նրա աշխատանքներից շատերը։

Էդմոնդ Պրևոն Բորդոյի գիտությունների, գեղարվեստական գրականության և արվեստի ակադեմիայի անդամ է։

## Աշխատանքներ
* Բորդո
* Խորհրդարանի շատրվան. գագաթին 4 կանացի գլուխ, 1865,
* Գեղարվեստի թանգարան,
* Ռոհան պալատ, պալատի ճակատամասը զարդարող քարե արձաններ,
* Բորդոյի զբոսայգի. Կամիլ Գոդարդի հուշարձանը, 1890։

## Պատկերասրահ

Պատկեր:Bordeaux Fontaine du Parlement 89.JPG| Բորդոյի խորհրդարանի շատրվանի կանացի գլուխները (1865) 
Պատկեր:Palais de Rohan 3.jpg| Առևտուր և արդյունաբերություն (1869), Բորդո, Ռոհան պալատ 
Պատկեր:Palais de Rohan 16.jpg| Արվեստ (1869), Բորդո, Ռոհան պալատ  
Պատկեր:Fronton-ecole-philomatique.jpg| Բորդոյի բանասիրության դպրոցի ֆրոնտոնը 
Պատկեր:Ambroise-Augustin.jpg| Ամբղուազ և Ավգուստին (1865), Բորդոյի Աստվածամոր տաճարի ճակատամասը 
Պատկեր:Jerome-Gregoire.jpg| Հիերոնիմոս և Գրեգորի (1865), Բորդոյի Աստվածամոր տաճարի ճակատամասը 


## Ծանոթագրություններ

## Գրականություն
Dutheil Sophie. – « Vie et Œuvre du statuaire bordelais Edmond Prévot (1838-1892) ». Revue archéologique de Bordeaux, t. XCI, 2000, pp.&nbsp;258–259.

Կատեգորիա:Ֆրանսիացի քանդակագործներ
Կատեգորիա:Ֆրանսիացի մանկավարժներ
Մարինա Բեռլուսկոնի

**Մարինա Բեռլուսկոնի**, (պաշտոնական անունը` Մարիա Էլվիրա Բեռլուսկոնի, (), ), իտալացի գործարար։

## Կենսագրություն
Մարիա Էլվիրա Բեռլուսկոնին Սիլվիո Բեռլուսկոնիի և նրա առաջին կնոջ՝ Կառլա Էլվիրա Լուչիա Դալլ՚Օլոյի (Carla Elvira Lucia Dall'Oglio) դուստրն է, Պիերա Սիլվիո Բեռլուսկոնիի ավագ քույրը։

Ավարտել է Մոնցայի Լեոն Դիոնի ինստիտուտի դասական վարժարանը։ Սկսել է ուսումնասիրել իրավունք, հետո՝ քաղաքական գիտություններ, սակայն առաջին տարում կիսատ է թողել ուսումը և չի շարունակել կրթությունը։

1996 թվականին դարձել է «Fininvest»-ի փոխնախագահ, 2005 թվականի հոկտեմբերին զբաղեցրել է հոլդինգի նախագահի պաշտոնը։ 2003 թվականին փոխարինել է մահացած Լեոնարդո Մոնդադորին՝ «Arnoldo Mondadori Editore» հրատարակչության գլխավորությամբ։ Եղել է «Mediaset» բաժնետիրական ընկերության տնօրենների խորհրդի («Consiglio di amministrazione») անդամ, 2008 թվականի հոկտեմբերից մինչև 2012 թվականի ապրիլը եղել է «Mediobanca»-ի տնօրենների խորհրդի անդամ, նախկինում՝ «Medusa Film»-ի և «Mediolanum»-ի տնօրենների խորհրդի անդամ։

## Անձնական կյանք
2008 թվականի դեկտեմբերի 13-ին ամուսնացել Է Լա Սկալա թատրոնի բալետային խմբի պարող Մաուրիցիո Վանադիայի հետ, նրանց միավորում էր երկարատև հարաբերությունները։ Ունեն երկու երեխա՝ Գաբրիելեն (ծնված 2002 թվականին) և Սիլվիոն (ծնված 2004 թվականին)։

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի գործարարներ
Կատեգորիա:Իտալացի գործարարներ
Պլեխանովսկայա փողոց (Վորոնեժ)

**Պլեխանովսկայա փողոց,** փողոց Վորոնեժի կենտրոնում։ Երկարությունը 2,3 կմ է։

## Տեղակայվածություն
Փողոցը սկիզբ է առնում համալսարանի հրապարակից, որտեղ գտնվում է Վորոնեժի պետական համալսարանի հիմնական շենքը, անցնում է Զաստավա հրապարակով և ավարտվում երկաթուղային ճանապարհների ուղեկամրջի մոտ։ Ավտոմոբիլային լայնությունը 4-6 շերտ է։

Փողոցը կարևոր դեր է խաղում քաղաքի երթևեկության համար՝ լինելով քաղաքի գլխավոր մայրուղիներից մեկը։ Նրանով են անցնում ավտոբուսային շատ երթուղիներ, ինչպես նաև՝ տրոլեյբուսի մեկ երթուղի։ Մինչև 2001 թվականը Պլեխանովսկայա փողոցի երկայնքով՝ Կոլցովսկայայից մինչև Զաստավա հրապարակ, անցնում էր տրամվայի 8 երթուղի, ինչպես նաև՝ մինչև 1960-ական թվականների սկիզբը, Կոլցովսկու հրապարակից դեպի Կոլցովսկի փողոց տրամվայի գիծ կար։ Վերջում փողոցը հասնում է Մոսկովյան պրոսպեկտ։ Պլեխանովսկայա փողոցում տեղակայված է քաղաքի երբեմնի խոշորագույն խանութներից մեկը` «Մանկական աշխարհը»։ XXI դարի սկզբին պիկ ժամերին փողոցը խիստ ծանրաբեռնված էր տրանսպորտով:մինի

## Պատմություն
Փողոցը կառուցվել է 1774 թվականի կանոնավոր պլանի համաձայն։ Համաձայն այս ակտի` ժամանակակից Պլեխանովսկայան, իսկ այդ ժամանակ` Նովոմոսկովսկայան, Մոսկվա տանող ճանապարհի սկիզբն էր (իրեն զուգահեռ Ստարոմոսկովսկայայի փոխարեն, այժմ ՝ Կարլ Մարքս)։ Ստարոմոսկովսկայան Վորոնեժի շատ վաճառականների բնակավայրն էր, այստեղ էլ գտնվում էին նրանց խանութները։ Փողոցի երկու կողմերում կային շուկայի հրապարակներ։ Կապի ժամանակակից հետազոտական ինստիտուտի տեղում Երրորդության տաճարն է եղել։

## Տեսարժան վայրեր
Չնայած այն հանգամանքին, որ փողոցը ամենահներից մեկն է համարվում Վորոնեժում և ակտիվորեն կառուցվել է նախահեղափոխական շրջանում, հին կառույցներ գրեթե չեն պահպանվել։

* Թիվ 3՝ գործարանատեր Սավոստյանովի տունը, որը կառուցվել է 1768-1773 թվականների միջև ընկած ժամանակահատվածում։
* Թիվ 10՝ «Վոլգա-Կամա» բանկ (1914-1915 թվականներ)։
* Թիվ 16՝ Վյախիրև վաճառականների տունը, որը կառուցվել է 1904 թվականին։
*Թիվ 29՝ Տարածաշրջանային գավառագիտական թանգարան։
*Վորոնեժի օպերայի և բալետի պետական թատրոնի հարևանությամբ Ա. Ս. Պուշկինի հուշարձանը։

## Պատկերասրահ

Պատկեր:Zastava Square.jpg|Տեսարան Զաստավայի հրապարակից
Պատկեր:Плехановская 20 (русско-азиатский банк).jpg|Պլեխանովսկայա, մինչև 1917 թվականը
Պատկեր:Плехановская улица (Воронеж).jpg|Պլեխանովսկայա փողոցը կենտրոնից (2018 թվական)


## Գրականություն
* 

## Ծանոթագրություններ

## Արտաքին հղումներ
* Улица Плехановская на сайте Старый Воронеж

Կատեգորիա:21-րդ դար
Կատեգորիա:Փողոցներ այբբենական կարգով
Սենթ Լուիս 2019 (շախմատային մրցաշար)

**Սենթ Լուիս 2019** (****), շախմատային միջազգային մրցաշար, որն անցկացվել է  2019 թվականի օգոստոսի 17-ից 29-ը ԱՄՆ-ի Սենթ Լուիս քաղաքում։ 11-րդ տուրից հետո նորվեգացի Մագնուս Կառլսենն ու չինացի Դին Լիրենը հավաքել են հավասար քանակությամբ (6½) միավոր և մրցաշարը տեղափոխել թայ-բրեյք, որտեղ 3-1 հաշվով հաղթող է դարձել Դին Լիրենը։
thumb|right|240px|Դին Լիրենն մրցաշարի հաղթող

## Մրցաշարի կանոնակարգ
### Մրցաշարի ժամանակաընթացք
*Խաղերի օրեր՝ օգոստոսի 17-21, 23-28։
*Հանգստյան օր՝ օգոստոսի 22։

### Մրցանակային ֆոնդ
Մրցաշարի մրցանակային ֆոնդը կազմում է  325․000 ամերիկյան դոլար։
# 90․000 $
# 60․000 $
# 40․000 $
# 30․000 $
# 20․000 $
# 17․000 $
# 15․000 $
# 13․000 $
# 10․000 $
# 10․000 $
# 10․000 $
# 10․000 $

## Մասնակիցներ

## Մրցաշարային աղյուսակ

### Միավորներ, տեղեր, դրամական պարգևներ

## Ծանոթագրություններ

## Արտաքին հղումներ
* Մրցաշարի պաշտոնական կայք 
* Sinquefield Cup 2017 на ''chesspro.ru''
* Форум турніру на ''chesspro.ru''

Կատեգորիա:Սենթ Լուիսի մրցաշարեր
Կատեգորիա:Լևոն Արոնյանի մասնակցությամբ մրցաշարեր